Lat masjidi. Lat masjidi (IAST: Lāṭ Masjid, soʻzma-soʻz „Ustunli masjid“) – Hindistonning Madxya-Pradesh shtatidagi Dhar shahrida joylashgan masjid. Dharning temir ustuni (hind tilida „lāṭ“ deb ataladi) nomi bilan atalgan. U "Lat ki masjidi", "Ladx masjidi", "Lath masjidi" yoki "Dhar Jome masjidi" nomlari bilan ham tanilgan. Tarixi. Masjid 1405-yilda Malvaning birinchi sultoni Dilavar Xon tomonidan qurilgan. Uning qurilishida hind va Jain ibodatxonalaridagi Spolia bezaklaridan foydalanilgan. Masjid hozirda parchalanib ketgan temir ustun (hind tilida "lat" deb ataladi) sabbali shu nomni olgan, bu ustun avvalari masjid majmuasida joylashgan. Arxitekturasi. Masjidning ichki hovlisi kalonnalarida ustunlar va oldingi ibodatxonalarda koʻp uchraydigan oʻyilgan breketlarini koʻrish mumkin. Bu ustunlarda hindu va jayn uslubidagi oʻymakorlik namunalari aks etgan. Masjidning ikkita darvozasidan biri ham jayn uslubida yasalgan. Masjidning mehroblari va minbarlari musulmonlar tomonidan loyihalashtirilgan.